412 Eftir lát séra Þorsteins Helgasonar var Reykholt veitt séra Jónasi Jónssyni . Var hann þá á Höfða á Höfðaströnd . Þaðan var hann upprunninn , af bændakyni í báðar ættir . Þegar hann kom að Reykholti , var hann orðinn aldraður maður , sextíu og sjö ára . Kona hans hét Þórdís Jónsdóttir aðstoðarprests frá Garði . Áttu þau fjölda barna , sem voru öll nokkuð roskin , er þau fluttu suður að Reykholti . Sjö af börnum þeirra komu með þeim þangað , fjórir synir og þrjár dætur . Jónas prestur var talinn skarpgáfaður og mælskur ræðu - maður , en stórorður mjög og var honum mest lagt það til lýta . Hafði hann að ýmsu leyti verið mikill myndarmaður , en var búinn að lifa sitt fegursta , er hann kom hingað , og gekk því ekki mikið í augu eftir glæsimennið mikla , Þorstein Helgason . Son sinn , sem líka hét Jónas , hafði hann hér fyrir aðstoðarprest . Hann var vinsæll maður og fékk bezta orð . Dó hann á undan föður sínum , ókvæntur og barnlaus . Síð - asta prestverk hans var að skíra barn á Húsafelli , en veikt - ist af lungnabólgu á heimleið og dó eftir fáa daga . Voru þeir feðgar jafnan nefndir í daglegu tali Jónas gamli og Jónas yngri . Varð þá gamli Jónas að segja af sér prestsembætti sökum elli og sjónleysis . Það sagði mér maður , sem var í Reykholti unglingur síðustu æviár gamla Jónasar , sem þá var orðinn sjónlaus , að hann hefði látið leiða sig í kirkju á hverjum degi . Féll hann á kné fyrir altari og baðst fyrir heitt og innilega . Af þessari stuttu frásögn má mikið marka , hver trúmaður séra Jónas var í sínu innsta eðli . Hann dó í Reyk - holti 1861 , áttatíu og átta ára gamall . Var hann þá hjá tengdasyni sínum , séra Vernharði Þorkelssyni . Frá séra Jónasi eru nú komnar fjölmennar ættir . Sonur hans var Þórður yfirdómari , faðir Jónasar landlæknis og Þórðar prests í Reykholti . Þrír af sonum hans voru bændur í Reykholtssókn : Sigurður á Hofsstöðum , Ölafur á Norður - reykjum og Jón í Skógum . Ættir eru komnar frá þeim öll - um . Margt af þessum ættmönnum var heldur ófrítt , dökk -